2.12 ฐานะทางการเงินและผลการดำเนินงาน

1) สรุปรายงานการตรวจสอบบัญชีของผู้สอบบัญชีของบริษัทฯ และบริษัทย่อย สำหรับปี 2548

ผู้สอบบัญชีคือ นายณรงค์ พันตาวงษ์ ทะเบียนเลขที่ 3315 จาก บริษัท สำนักงาน เอินส์ท แอนด์ ยัง
จำกัด ได้รายงานการตรวจสอบบัญชีว่า
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไป และมีความเห็นว่า งบการเงินแสดง
ฐานะการเงิน ผลการดำเนินงาน การเปลี่ยนแปลงในส่วนของผู้ถือหุ้น และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับผู้สอบบัญชีของบริษัทย่อยทั้ง 2 บริษัท (บริษัท ปริ๊นส์ตั้น พาร์ค สวีท จำกัด และ บริษัท
โทเทิล อินดัสเตรียล เซอร์วิสเซส จำกัด) คือ นางกิ่งกาญจน์ อัศวรังสฤษฎ์ ทะเบียนเลขที่ 4496
จาก บริษัท สำนักงาน เอินส์ท แอนด์ ยัง จำกัด ได้รายงานการตรวจสอบบัญชีเช่นเดียวกันว่า
ได้ปฏิบัติงานตรวจสอบตามมาตรฐานการสอบบัญชีที่รับรองทั่วไป และมีความเห็นว่า งบการเงินแสดง
ฐานะการเงิน ผลการดำเนินงาน การเปลี่ยนแปลงในส่วนของผู้ถือหุ้น และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2) สรุปฐานะทางการเงินและผลการดำเนินงานรวม

ผลการดำเนินงานและฐานะทางการเงินของบริษัทและบริษัทย่อยในรอบระยะเวลา 3 ปีที่ผ่านมาสรุปได้ดังนี้

1. งบกำไรขาดทุน

[]

[]2. งบดุล

3. งบกระแสเงินสด

(ล้านบาท)

[]

4. อัตราส่วนทางการเงิน

[]

3) คำอธิบายและการวิเคราะห์ผลการดำเนินงานและฐานะทางการเงิน

(1) ผลการดำเนินงาน

ในปี 2548 บริษัทและบริษัทย่อยมีรายได้รวมทั้งสิ้น 894 ล้านบาท
โดยมีรายได้หลักจากการขายโรงงานสำเร็จรูปจำนวน 496 ล้านบาท
และจากการขายคอนโดมิเนียม 202 ล้านบาท คิดเป็นสัดส่วนประมาณร้อยละ 78 ของรายได้รวม
ส่วนที่เหลือเป็นรายได้จากการให้เช่าอาคารสำนักงาน ธุรกิจให้เช่าห้องพักอาศัยและอื่น ๆ
ในส่วนของรายได้จากการขายได้รวมการขายโรงงานให้เช่าให้กับกองทุนรวมอสังหาริมทรัพย์ไทย
อินดัสเตรียล 1 (TIF1) จำนวน 441 ล้านบาทไว้แล้ว รายได้รวมปี 2548 เมื่อเทียบกับปี 2547
ซึ่งมีรายได้รวม 676 ล้านบาทแล้ว มีรายได้เพิ่มขึ้นร้อยละ 32

อย่างไรก็ตามบริษัทมีกำไรสุทธิจำนวน 41 ล้านบาท เทียบกับปี 2547 ซึ่งมีกำไรสุทธิจำนวน 44
ล้านบาท จะลดลงประมาณร้อยละ 7 ทั้งนี้เกิดจากปัจจัยสำคัญ 2 ประการคือ
กำไรจากการขายโรงงานให้กับกองทุน TIF1 จำนวน 54 ล้านบาท ยังไม่สามารถรับรู้เป็นรายได้
เนื่องจากบริษัทถือหน่วยลงทุนในกองทุนดังกล่าวในสัดส่วน ร้อยละ 32 ประการหนึ่ง
และบริษัทมีภาระค่าใช้จ่ายในการขายและบริหาร และค่าภาษีเพิ่มขึ้นประมาณร้อยละ 44
เมื่อเทียบกับปี 2547 อีกประการหนึ่ง

(2) ฐานะทางการเงิน

  สินทรัพย์

ณ วันที่ 31 ธันวาคม 2548 บริษัทและบริษัทย่อยมีสินทรัพย์รวมทั้งสิ้น 1,278 ล้านบาท
ในจำนวนนี้เป็นสินทรัพย์ในรูปของที่ดินและโรงงานให้เช่ารวมทั้งสิ้น 880 ล้านบาท
หรือประมาณร้อยละ 69 เป็นที่ดินและโรงงานในสต๊อค 132 ล้านบาท หรือประมาณร้อยละ 10
และเป็นสินทรัพย์อื่นประมาณร้อยละ 21

การที่ยอดสินทรัพย์รวมลดลงอย่างมีนัยสำคัญจาก 1,688 ล้านบาท ในปี 2547 เหลือ 1,278
ล้านบาท ในปี 2548 หรือลดลงประมาณร้อยละ 24 นั้น
เกิดจากการขายที่ดินพร้อมโรงงานให้เช่าส่วนใหญ่ให้กับกองทุนรวมอสังหาริมทรัพย์ไทยอินดัสเตรียล
1 (TIF1) รวมทั้งการขายคอนโดมิเนียมย่านสุขุมวิทออกไปเกือบทั้งหมดในปี 2548

หนี้สิน

ณ สิ้นปี 2548 บริษัทและบริษัทย่อยมีหนี้สินรวมทั้งสิ้น 451 ล้านบาท ประกอบด้วยหนี้เงินกู้ระยะยาว
224 ล้านบาท หนี้เงินกู้ระยะสั้น 169 ล้านบาท และหนี้สินอื่น 58 ล้านบาท คิดเป็นสัดส่วนร้อยละ
50 ร้อยละ 37 และร้อยละ 13 ตามลำดับ เมื่อเปรียบเทียบกับปี 2547 ซึ่งมีหนี้สินรวม 878
ล้านบาทแล้ว หนี้สินลดลงประมาณร้อยละ 49 ทั้งนี้เกิดจากการขายทรัพย์สินส่วนใหญ่ออกไป
และนำเงินมาชำระหนี้เงินกู้สถาบันการเงินดังที่ได้กล่าวมาแล้ว ทำให้อัตราส่วนหนี้สินต่อทุนลดลงจาก
1.08 เท่าในปี 2547 เหลือ 0.55 เท่าในปี 2548

ส่วนของผู้ถือหุ้น

ส่วนของผู้ถือหุ้น ณ สิ้นปี 2548 มีทั้งสิ้น 827 ล้านบาท เพิ่มขึ้นจากปี 2547 จำนวน 17 ล้านบาท
ซึ่งเกิดจากกำไรสุทธิระหว่างปีจำนวน 41 ล้านบาท หักด้วยเงินปันผลระหว่างกาลจำนวน 19
ล้านบาท และส่วนของผู้ถือหุ้นส่วนน้อยของบริษัทย่อยจำนวน 5 ล้านบาท

ทุนจดทะเบียนของบริษัทประกอบด้วยหุ้นสามัญจำนวน 760 ล้านหุ้น มูลค่าหุ้นตราไว้หุ้นละ 1 บาท
ออกจำหน่ายและเรียกชำระแล้วจำนวน 637,598,035 หุ้น ส่วนที่เหลือจำนวน 122,401,965 หุ้น
สำหรับรองรับใบสำคัญแสดงสิทธิที่จะซื้อหุ้นสามัญ ซึ่งยังไม่มีการใช้สิทธิจำนวน 122,401,965 หน่วย
ราคาใช้สิทธิหน่วยละ 1 บาท ครบกำหนดใช้สิทธิครั้งสุดท้ายวันที่ 30 มิถุนายน 2556

สภาพคล่อง

อัตราส่วนสภาพคล่อง (Current ratio) ของบริษัทและบริษัทย่อย ณ สิ้นปี 2548
ได้ปรับตัวลดลงจาก 1.83 เท่า ในปี 2547 เป็น 1.04 เท่า ในปี 2548
ซึ่งเป็นผลจากการขายสินค้าส่วนใหญ่ออกไปในปี 2548
ในขณะที่โครงการลงทุนใหม่ยังไม่มีการกู้ยืมเงินจากสถาบันการเงิน
การลงทุนมีการชะลอตัวลงในช่วงไตรมาสที่ 3 และ 4 ของปี
และเงินที่ได้รับจากการดำเนินงานเกือบทั้งหมดจะต้องนำไปชำระหนี้สถาบันการเงินประมาณ 390
ล้านบาท ซื้อหน่วยลงทุน TIF1 จำนวน 166 ล้านบาท จ่ายค่าภาษีเงินได้กลางปี
และเงินปันผลระหว่างกาล รวมกันอีกประมาณ 60 ล้านบาท อย่างไรก็ตามเงินลงทุน TIF1 จำนวน
166 ล้านบาท ดังกล่าวเป็นหลักทรัพย์เพื่อค้าที่มีสภาพคล่อง
ซึ่งสามารถเปลี่ยนเป็นเงินสดได้ง่ายในกรณีที่บริษัทมีความจำเป็นในการใช้เงิน นอกจากนี้
การที่สัดส่วนหนี้สินต่อทุนยังอยู่ในระดับต่ำเพียง 0.55 เท่า
บริษัทยังสามารถใช้แหล่งเงินกู้จากสถาบันการเงินมาเสริมสภาพคล่องได้อีกทางหนึ่ง

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

จากแผนธุรกิจของบริษัทและบริษัทย่อยสำหรับปี 2549
มีเป้าหมายที่จะเพิ่มรายได้จากการขายเพิ่มขึ้นจากปี 2548 ประมาณร้อยละ 60
ส่วนใหญ่จะได้จากการขายทรัพย์สินให้กับกองทุนรวม
เพื่อนำเม็ดเงินไปลงทุนในโครงการใหม่ทั้งในภาคโรงงานอุตสาหกรรม และที่พักอาศัย
การจัดหาเงินลงทุนในโครงการที่คาดว่าจะใช้ภายในปี 2549 รวมทั้งสิ้นประมาณ 1,260 ล้านบาท
โดยมีแหล่งเงินทุนภายในของบริษัทเองประมาณ 60% และจากแหล่งเงินกู้ประมาณ 40%
ดังนั้นปัจจัยหลักที่จะมีผลกระทบต่อการดำเนินงาน
และฐานะการเงินในอนาคตน่าจะเป็นปัจจัยทางด้านรายได้ที่จะนำไปลงทุนในโครงการต่าง ๆ
ตามแผนที่วางไว้ ผลกระทบจากอัตราดอกเบี้ยเงินกู้อาจทำให้ต้นทุนสูงขึ้นบ้าง
แต่ยังอยู่ในระดับที่รับภาระได้ การแข่งขันในอุตสาหกรรมเดียวกันอาจมีมากขึ้นทั้งคู่แข่งเดิม
และรายใหม่ที่จะเข้าสู่ธุรกิจนี้ อย่างไรก็ตาม จากประสบการณ์อันยาวนานกว่า 28 ปีของบริษัท
ทำให้มีความเชื่อมั่นว่า ความต้องการโรงงานอุตสาหกรรม อาคารสำนักงาน
และที่พักอาศัยยังคงมีอยู่อย่างต่อเนื่อง
ในส่วนของสภาพคล่องทางการเงินนอกจากการกู้ยืมเงินจากสถาบันการเงินแล้ว การออกตราสารหนี้
และการระดมทุนผ่านกองทุนรวมอสังหาริมทรัพย์ยังเป็นช่องทางที่สามารถทำได้
ตราบใดที่ผลตอบแทนจากการลงทุนยังคงอยู่ในระดับสูงเช่นที่เป็นอยู่ในปัจจุบัน

tfdto.doc